סרייה א'

סרייה א' (באיטלקית: Serie A) היא ליגת הכדורגל הבכירה של איטליה מאז 1929. הסרייה א' נחשבת לאחת הליגות הטובות ברחבי העולם, וקבוצות רבות ששיחקו בה התמודדו גם בשלבים המתקדמים של ליגת האלופות, ואף זכו בטורניר 12 פעמים. הסרייה א' מדורגת (נכון ל-2024) במקום השני בדירוג אופ"א, המתבסס על ביצועי המועדונים האיטלקיים בליגת האלופות ובליגה האירופית, לאחר שבעבר דורגה במשך 13 עונות שונות בראשות הדירוג כליגה הבכירה באירופה. המבנה הנוכחי של הליגה פעיל מאז עונת 1929/1930, וקודם לכן הייתה האלופה נקבעת באמצעות שלבים אזוריים וארציים. התאחדות הכדורגל האיטלקית מחשיבה במניין האליפויות של הקבוצות השונות גם את התקופה שלפני הקמת הסרייה א'. בליגה משחקות שלוש קבוצות שנמנו עם מייסדות ארגון ה-G-14, יובנטוס, מילאן ואינטר מילאנו, והיא הליגה היחידה עם שלוש קבוצות מייסדות בארגון. לסרייה א' יש את מספר הכדורגלנים הגבוה ביותר שזכו בתואר כדור הזהב בעת ששיחקו בה. אליפות הסרייה א' נקראת סקודטו (מגן קטן), מפני שהקבוצה האלופה זוכה בעיטור בעל שלושת צבעי דגל איטליה על התלבושת שלהם בעונה הבאה. הקבוצה המצליחה ביותר היא יובנטוס עם 36 אליפויות ואחריה אינטר (20 אליפויות). עבור כל עשר אליפויות בהן זכתה קבוצה היא מוסיפה כוכב מעל לסמל שלה. בליגה משתתפות 20 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 38 משחקים בעונה סדירה. במקרים של שוויון בנקודות, הקבוצה המדורגת גבוה יותר היא זו שניצחה במפגש או כבשה יותר שערים בצמד המפגשים. במקרה של שוויון בשערים, ההכרעה נקבעת לטובת הקבוצה שכבשה יותר שערי חוץ. במקרה של שוויון גם בשערי החוץ או במקרה שעדיין לא נערכו מפגשים בין הקבוצות, הקבוצה בעלת הפרש השערים הכולל הכי גבוה מדורגת גבוה יותר. בסוף העונה שלוש הקבוצות שסיימו במקומות האחרונים (18–20) יורדות לליגת המשנה; שתי הקבוצות שסיימו ראשונות בליגת המשנה מעפילות אוטומטית לסרייה א', הקבוצות שסיימו במקומות 3–6 בליגת המשנה עורכות התמודדות פנימית בפלייאוף עלייה שמשוחק בשיטת נוק אאוט, כאשר המנצחת בפלייאוף מעפילה גם היא לסרייה א'. הקבוצה שסיימה את העונה במקום הראשון מוכתרת כאלופה וזוכה בסקודטו, אליפות איטליה בכדורגל. האלופה וסגניתה מקבלות כרטיס ישיר לשלב הבתים של ליגת האלופות, הקבוצה שסיימה במקום השלישי מקבלת כרטיס לשלב הפלייאוף של ליגת האלופות, מחזיקת הקופה איטליה והקבוצה שסיימה במקום 4 מקבלות כרטיס לשלב הפלייאוף של הליגה האירופית, והקבוצה שסיימה במקום 5 מקבלת כרטיס לשלב המוקדמות השלישי של הליגה האירופית. במקרה שמחזיקת הגביע סיימה במקומות 1–3, הכרטיס לשלב הפלייאוף של הליגה האירופית יעבור אוטומטית לסגניתה. במקרה שגם סגנית מחזיקת הגביע סיימה במקומות 1–3, יעבור הכרטיס לקבוצה שסיימה במקום 5 והכרטיס לשלב המוקדמות השלישי של הליגה האירופית יעבור לקבוצה שסיימה במקום השביעי. קבוצה המסומנת בכתב מודגש זכתה בקופה איטליה באותה העונה והשלימה דאבל מקומי. משחק הגמר בין אלופת הצפון לדרום בוטל עקב פרוץ מלחמת העולם הראשונה גנואה קיבלה את התואר רק ב-1919 הליגה הושעתה בגלל מלחמת העולם הראשונה במקור טורינו זכתה, אך התואר נשלל ממנה בבית הדין של ההתאחדות עקב פרשת שחיתות של הטיית משחקים בליגה בשנים אלה, ולא הוכרזה אלופה חדשה הליגה הושעתה בגלל מלחמת העולם השנייה במקור יובנטוס זכתה, אך התואר נשלל ממנה בבית הדין של ההתאחדות עקב פרשת השחיתות באיטליה ולא הוכרזה אלופה חדשה במקור יובנטוס זכתה, אך התואר נשללה ממנה בבית הדין של ההתאחדות עקב פרשת השחיתות באיטליה, למילאן הופחתו 30 נקודות ואינטר שסיימה במקום השלישי קיבלה את האליפות במקומה השחקנים הבאים זכו בפרס כדור הזהב בזמן ששיחקו בסריה א'. בסך הכל זכו 15 שחקנים שונים במשך 19 שנים שונות מ-3 מועדונים שונים בפרס. לסרייה א' מספר הזוכים הרב ביותר בפרס כדור הזהב מבין שאר הליגות באירופה. 1961: איטליה אומר סיבורי (יובנטוס) 1969: איטליה ג'אני ריברה (מילאן) 1982: איטליה פאולו רוסי (יובנטוס) 1983-1985: צרפת מישל פלאטיני (יובנטוס) 1987: הולנד רוד חוליט (מילאן) 1988-1989: הולנד מרקו ואן באסטן (מילאן) 1990: גרמניה לותר מתאוס (אינטר מילאנו) 1992: הולנד מרקו ואן באסטן (מילאן) 1993: איטליה רוברטו באג'ו (יובנטוס) 1995: ליבריה ג'ורג' ואה (מילאן) 1997: ברזיל רונאלדו (אינטר מילאנו) 1998: צרפת זינדין זידאן (יובנטוס) 2003: צ'כיה פאבל נדבד (יובנטוס) 2004: אוקראינה אנדריי שבצ'נקו (מילאן) 2006: איטליה פאביו קנאברו (יובנטוס) 2007: ברזיל קאקה (מילאן) פרס מאמן השנה בסרייה א' הוא פרס המוענק מאז 1997 על ידי ההתאחדות הכדורגלנים האיטלקית למאמן הטוב ביותר בסרייה א' בעונה החולפת. נכון לסיום עונת 2022/2023 נכון ל-14 במאי 2024 השחקנים המודגשים הם שחקנים פעילים מדיה וקבצים בנושא סרייה א' בוויקישיתוף אתר האינטרנט הרשמי של סרייה א' (באיטלקית ובאנגלית) האתר הרשמי של הסרייה א' באיטלקית ואנגלית סרייה א', ברשת החברתית פייסבוק סרייה א', ברשת החברתית אקס (טוויטר) סרייה א', ברשת החברתית אינסטגרם סרייה א', ברשת החברתית טיקטוק סרייה א', סרטונים בערוץ היוטיוב סרייה א', ערוץ באתר Twitch.tv דירוג אופ"א מידע באתר ה-G-14 סטטיסטיקות באתר RSSSF